Projekts

LATVIJAS REPUBLIKAS MINISTRU KABINETS

2016.gada Noteikumi Nr.

Rīgā (prot. Nr. .§)

**Elektronisko sakaru tīklu būvnoteikumi**

Izdoti saskaņā ar Būvniecības likuma

5.panta pirmās daļas 2.punktu un

Elektronisko sakaru likuma

16.panta pirmo daļu

1. **Vispārīgie jautājumi**

 1. Noteikumi nosaka elektronisko sakaru tīklu būvniecības, ierīkošanas un uzraudzības kārtību, tajā skaitā:

* 1. būvniecības procesā iesaistītās institūcijas un atbildīgos būvspeciālistus;
	2. būvniecības procesam nepieciešamos dokumentus un to saturu;
	3. būvatļaujā un paskaidrojuma rakstā iekļaujamos nosacījumus;
	4. atkāpju saskaņošanas kārtību;
	5. būvprojekta ekspertīzes apjomu;
	6. par būvniecības procesa kontroli un tiesiskumu atbildīgo institūciju;
	7. elektronisko sakaru tīklu pārbūves, atjaunošanas, nojaukšanas un konservācijas

 kārtību;

* 1. elektronisko sakaru tīkla novietojuma uzmērījumu veikšanas kārtību un kārtību,

 kādā elektronisko sakaru tīkls pieņemams ekspluatācijā;

* 1. būvdarbu garantijas termiņus pēc elektronisko sakaru tīkla pieņemšanas

 ekspluatācijā.

2. Noteikumos lietoti šādi termini:

2.1. **iekšējais elektronisko sakaru tīkls** – ēkas iekšējā inženiertīkla kopums aiz kabeļu ievada, kas paredzēts elektronisko sakaru pakalpojumu nodrošināšanai;

[2.2](http://likumi.lv/doc.php?id=269032#p2.2). **elektronisko sakaru tīkla pievads** – inženiertīkla pievads, kas sastāv no kabeļu kanalizācijas vai sakaru kabeļa gruntī vai kabeļu kanalizācijā no ārējā elektronisko sakaru tīkla pieslēguma punkta līdz pievada sadalei ēkā un nodrošina elektronisko sakaru pakalpojumu pieejamību ēkā;

2.3. **kabeļu ievads** – ēkas ārsienā, starpstāvu pārsegumā vai pamatos izveidota atvere, kas paredzēta kabeļu līniju būvniecībai, tajā skaitā pārbūvei, atjaunošanai vai ierīkošanai;

2.4. **tīkla shēma** - mērogā samazināts elektronisko sakaru tīkla risinājuma grafisks attēlojums plaknē ar būvju un inženierkomunikāciju izvietojumu;

2.5. **identifikācijas apliecinājums** – marķējums, kas identificē elektronisko sakaru komersantu un satur informāciju par tīkla, tā daļas vai iekārtas piederību;

2.6. **elektronisko sakaru tīklu atjaunošana** — darbi, kas saistīti ar esošā elektronisko sakaru tīkla nomaiņu, funkcionāliem vai tehniskiem uzlabojumiem vai citiem saistītiem darbiem aizsargjoslā, nemainot apjomu.

3.Par šajos noteikumos minēto elektronisko sakaru tīklu būvniecības (turpmāk – būvniecība) procesa kontroli un tiesiskumu attiecīgajā administratīvajā teritorija ir atbildīga būvvalde, bet par būvdarbu kontroli un tiesiskumu Būvniecības likuma 6.1 panta pirmās daļas 1. punktā minētajos gadījumos - Būvniecības valsts kontroles birojs (turpmāk – birojs).

4. Būvvaldes, birojs un valsts akciju sabiedrība "Elektroniskie sakari" šajos noteikumos minēto funkciju veikšanai no Valsts zemes dienesta, pamatojoties uz savstarpēju vienošanos tiešsaistes datu pārraides režīmā, saņem šādus datus:

4.1. nekustamā īpašuma valsts kadastra informācijas sistēmas telpiskos datus,

4.2. valsts adrešu reģistra informācijas sistēmas datus, tajā skaitā administratīvo teritoriju un to teritoriālā iedalījuma vienību robežu telpiskos datus.

5. Elektronisko sakaru komersanti nodrošina būvvaldes, biroju un valsts akciju sabiedrību “Elektroniskie sakari” ar informāciju, kas nepieciešama šajos noteikumos minēto funkciju veikšanai.

6. Šie noteikumi attiecas arī uz elektronisko sakaru tīklu ierīkošanu, būvniecību, tajā skaitā pārbūvi, atjaunošanu vai nojaukšanu, ja tā ir paredzēta citas būves (piemēram, ēkas, ceļa) būvprojektā.

7. Ierīkojot privāto elektronisko sakaru tīklu, šos noteikumus piemēro, ja:

7.1. ierīkošanu veic ārpus sava īpašuma robežām;

7.2. privātā tīkla infrastruktūra un komunikācijas atrodas citu inženiertīklu aizsargjoslā.

8. Fiziskajām personām ir tiesības patstāvīgi veikt elektronisko sakaru tīklu projektēšanu, būvekspertīzi, būvuzraudzību vai vadīt elektronisko sakaru tīklu būvdarbus, ja tās ir ieguvušas profesionālo izglītību attiecīgajā jomā un saņēmušas būvprakses sertifikātu normatīvajos aktos noteiktajā kārtībā.

**2.Būvniecības ierosināšana un nepieciešamie dokumenti**

**2.1 Būvniecības ieceres dokumentācijas sagatavošana**

9. Elektronisko sakaru tīklu būvniecību var ierosināt:

9.1. elektronisko sakaru komersants – publisko elektronisko sakaru tīklu izveidošanai;

9.2. fiziska vai juridiska persona – lai izbūvētu vai ierīkotu privāto elektronisko sakaru tīklu vai pārvietotu esošu elektronisko sakaru tīklu.

10. Būvniecības akceptēšanai nepieciešamos dokumentus persona rakstveidā iesniedz būvvaldē vai birojā.

11. Ja šo noteikumu 10.punktā minētie dokumenti tiek iesniegti elektroniskā formā, tiem jābūt sagatavotiem atbilstoši normatīvajiem aktiem par elektronisko dokumentu noformēšanu.

12. Būvniecības ieceres dokumentāciju par plānoto būvniecību iesniedz tajā būvvaldē, kura atbild par attiecīgo administratīvo teritoriju. Ja būvniecība plānota vairāku pašvaldību administratīvajās teritorijās, būvniecības ieceres dokumentāciju iesniedz:

12.1. visās būvvaldēs, kuru atbildībā esošajā administratīvajā teritorija plānota būvniecība, un būvniecības process no ieceres līdz pieņemšanai ekspluatācijā katrā noris atsevišķi;

12.2. tās pašvaldības būvvaldē, kurai deleģēta atsevišķu uzdevumu izpilde būvniecības procesa ietvaros.

13. Būvniecības ieceres iesniegums nav nepieciešams, ja pasūtītājs veic avāriju novēršanas vai to seku likvidēšanas darbus objektā, kuram ir noteikta ekspluatācijas vai drošības aizsargjosla.

14. Būvniecības ierosinātājs vienojas ar būvprojekta izstrādātāju par attiecīgajai būvniecības iecerei nepieciešamās dokumentācijas izstrādi. Atbilstoši plānotajai būvniecības iecerei un paredzētajam būvniecības veidam aizpilda vienu no būvniecības ieceres iesniegumiem:

14.1 būvniecības iesniegumu (1.pielikums);

14.2 paskaidrojuma rakstu (2. pielikums).

15. Būvniecības ieceres dokumentāciju izstrādā atbilstoši būvniecību reglamentējošiem normatīvajiem aktiem un attiecīgās pašvaldības teritorijas attīstības plānošanas dokumentiem, ievērojot Būvniecības likumā noteikto.

16. Elektronisko sakaru tīkla būvniecības ierosinātājs rakstveidā iesniedz būvvaldē elektronisko sakaru tīkla būvniecības iesniegumu un būvprojektu minimālā sastāvā.

17. Gadījumos, kuri nav klasificējami kā būvniecība, elektronisko sakaru tīkla būvniecības ierosinātājs iesniedz būvvaldē paskaidrojuma rakstu ar attiecīgajiem pielikumiem:

17.1. piekārto kabeļu līniju ierīkošanai;

17.2. elektronisko sakaru tīklu pievada ierīkošanai;

17.3. elektronisko sakaru tīklu ierīkošanai ēkas fasādes daļā un publiskajā ārtelpā;

17.4. radioiekārtas un antenas ierīkošanai;

17.5. mobilo sakaru bāzes stacijas ierīkošanai;

17.6. apraides raidītāja ierīkošanai.

18. Pirms dokumentu iesniegšanas būvvaldē šo noteikumu 17.4, 17.5 un 17.6.apakšpunktā minētajos gadījumos, paskaidrojuma rakstu saskaņo ar valsts akciju sabiedrību “Elektroniskie sakari”.

19. Būvniecības ierosinātājs nodrošina saskaņojumus elektronisko sakaru tīkla būvprojekta īstenošanai atbilstoši būvniecību un īpašumtiesības reglamentējošo normatīvo aktu, kā arī tehnisko noteikumu prasībām.

20. Veicot elektronisko sakaru tīkla pārbūvi cita inženierkomunikāciju turētāja kabeļu kanalizācijā, stabos, balstos, mastā vai tornī, darba zīmējumu saskaņo ar attiecīgo inženierkomunikāciju turētāju.

21. Ja iecerēta elektronisko sakaru tīklu pārbūve, veicot zemes darbus (izņemot esošā staba nomaiņu, nemainot tā piesaistes) vai iecerētās pārbūves rezultātā tiek pazemināta būves konstrukciju drošība, nestspēja vai noturība un jāveic to pastiprināšana, tad nepieciešams izstrādāt elektronisko sakaru tīkla būvprojektu un saņemt būvatļauju.

22. Izbūvējot elektronisko sakaru tīklu, būvatļauja nav nepieciešama, ja tiek ievēroti šādi nosacījumi:

22.1. urbuma diametrs nesošajās konstrukcijās vai nesošajos elementos nepārsniedz 50 mm un pamatos vai pamatnē urbuma diametrs nepārsniedz 110 mm un attālums starp urbumiem ir vismaz 0,5 m;

22.2. urbjot netiek skarts konstrukcijas stiegrojums vai citi nestspējas nodrošinājuma elementi;

22.3. pie būves nesošajām konstrukcijām vai nesošajiem elementiem stiprinātā kabeļa un tā stiprinājuma konstrukcijas kopējā viena metra masa nepārsniedz vienu kilogramu.

23. Elektronisko sakaru iekārtu konteinerus un taksofonu kabīnes uzstāda bez būvatļaujas un būvprojekta, ja to apjoms un būvvieta ir saskaņota būvvaldē.

**2.2.Būvniecības ieceres dokumentācija**

24. Persona, ierosinot jebkura veida elektronisko sakaru tīkla būvniecību, 14. punktā minētajam attiecīgajam būvniecības ieceres iesniegumam pievieno atbilstošos 25., 27., 28., 29. vai 30. punktā uzskaitītos dokumentus.

25. Ierosinot jebkura veida elektronisko sakaru tīkla būvniecību**,** būvniecības iesniegumam pielikumā pievieno:

25.1 būvniecības ierosinātāja pilnvaru, ja iesniegumu iesniedz elektronisko sakaru tīkla komersanta pilnvarota persona;

25.2 elektronisko sakaru tīkla būvniecībai vai pārbūveibūvprojektu minimālā sastāvā, kas ietver šādus dokumentus un sadaļas:

25.2.1. projektēšanas uzdevums;

25.2.2. projektējamā kabeļu līniju tīkla shēma un apraksts;

25.2.3. projektējamā kabeļu līniju tīkla situācijas plāns mērogā līdz M 1:10000;

25.2.4. projektējamās kabeļu līnijas trases situācijas plāns mērogā līdz M 1:100000, ja trase ir starp novadu administratīvajiem centriem vai Latvijas Republikas pilsētām;

25.2.5. skaidrojošs apraksts par būvobjektu un būvniecības risinājumiem.

25.3 elektronisko sakaru tīkla nojaukšanai būvprojektu minimālā sastāvā, kas ietver šādus dokumentus un sadaļas:

25.3.1. situācijas plānu mērogā līdz M 1:10000;

25.3.2. projektēšanas uzdevumu;

25.3.3. skaidrojošo aprakstu par būvobjektu un nojaukšanas risinājumiem.

25.4. Projektēšanas uzdevumā norāda projektējamās būves galveno lietošanas veidu un parametrus, teritorijas plānojuma un inženierkomunikāciju projektēšanas prasības. Ja nepieciešams, norāda īpašos nosacījumus (piemēram, vēlamās būvkonstrukcijas un materiāli, tehnoloģija). Ja elektronisko sakaru tīklu nojauc, projektēšanas uzdevumā norāda prasības nojaukšanas darbu projektam.

26. Šo noteikumu 25.2.5. un 25.3.3. apakšpunktā minētais skaidrojošais apraksts satur nepieciešamo informāciju par:

26.1. būvobjektu;

26.2. būvniecības ierosinātāju;

26.3. būvdarbu vietu;

26.4. būves lietošanas veidu (būves nojaukšanas gadījumā nenorāda);

26.5. būves tehniskajiem parametriem;

26.6. būvdarbu veikšanas paņēmieniem un tehnoloģijām;

26.7. vides un darba aizsardzības pasākumiem;

26.8. saskaņojumu ar tā nekustamā īpašuma īpašnieku vai, ja tāda nav, tiesisko valdītāju, kurā paredzēts veikt būvdarbus.

27. Ierosinot jebkura veida elektronisko sakaru tīkla ierīkošanu, paskaidrojuma rakstam pielikumā pievieno:

27.1 projektējamā tīkla shēmu, tehnisko risinājumu un aprakstu;

27.2 būvniecības ierosinātāja pilnvaru, ja iesniegumu iesniedz elektronisko sakaru tīkla komersanta pilnvarota persona;

27.3 nekustamā īpašuma īpašnieka vai, ja tāda nav, tiesiskā valdītāja rakstveida saskaņojumu, ka piekrīt projektējamā elektronisko sakaru tīkla ierīkošanai;

27.4 saskaņojumus ar to inženiertīklu īpašniekiem, kuru infrastruktūru paredzēts izmantot projektējamā elektronisko sakaru tīkla elementu stiprināšanai vai ieguldīšanai;

27.5 saskaņojumus ar to inženiertīklu īpašniekiem, kuru tīkli atrodas tuvāk par [Aizsargjoslu likumā](http://likumi.lv/ta/id/42348-aizsargjoslu-likums) noteikto pieļaujamo minimālo attālumu un aizsargjoslās ap ģeodēziskā tīkla punktiem.

28. Radioiekārtu un antenu, mobilo sakaru bāzes stacijas un apraides raidītāju ierīkošanai papildus šo noteikumu [27. punktā](http://likumi.lv/doc.php?id=269032#p19) minētajiem dokumentiem iesniedz:

28.1. tehniskās apsekošanas atzinumu par izmantojamās būves tehnisko stāvokli, ja bāzes stacija tiek uzstādīta uz esošas ēkas, torņa, masta vai būves nesošajām konstrukcijām vai nesošajiem elementiem;

28.2. antenu mastu vai balstu stiprināšanas risinājumu;

28.3. uzstādāmo antenu un radioiekārtu novietojuma plānu mērogā līdz M1:500, norādot antenas ģeogrāfiskās koordinātes Latvijas 1992.gada ģeodēziskajā koordinātu sistēmā;

28.4. valsts akciju sabiedrības "Elektroniskie sakari" izsniegto radiofrekvences piešķīruma lietošanas atļauju vai norādi uz koplietojuma frekvences piešķīruma lietošanas atļaujas izmantošanu;

28.5. antenas izstarotās jaudas un tās virziendiagrammas parametrus;

28.6. antenas izstarotā elektromagnētiskā lauka intensitātes novērtējumu piegulošajā zonā.

29. Piekārto kabeļu līniju ierīkošanai papildus šo noteikumu [27. punktā](http://likumi.lv/doc.php?id=269032#p19) minētajiem dokumentiem iesniedz:

29.1. piekārto kabeļu tīkla shēmu, kurā norādīti laidumu garumi;

29.2. piekārto kabeļu stiprināšanas risinājumu attēlojumu.

30. Elektronisko sakaru tīkla pārbūvei un atjaunošanai papildus šo noteikumu [27. punktā](http://likumi.lv/doc.php?id=269032#p19) minētajiem dokumentiem iesniedz pārbūvējamā vai atjaunojamā tīkla shēmu, tehnisko risinājumu un aprakstu.

31. Ja paredzēts vienlaicīgi veikt vairākus šo noteikumu [17.punkt](http://likumi.lv/doc.php?id=269032#p18)ā minētos ierīkošanas darbus, paskaidrojuma raksta pielikumos iekļauj šo noteikumu [27. punktā](http://likumi.lv/doc.php?id=269032#p19) minētos dokumentus un šo noteikumu [28.](http://likumi.lv/doc.php?id=269032#p21), 29. un 30.punktā minētos attiecīgos papildu dokumentus.

32. Iekšējā elektronisko sakaru tīkla ierīkošanu vienas ēkas robežās drīkst uzsākt pēc rakstveida tīkla shēmas saskaņošanas ar nekustamā īpašuma īpašnieku vai, ja tāda nav, tiesisko valdītāju normatīvajos aktos noteiktajā kārtībā.

33. Iekšējā elektronisko sakaru tīkla būvniecība dzīvojamā mājā uzskatāma par saskaņotu, ja par to ir pieņemts lēmums saskaņā ar Dzīvokļa īpašuma likumu.

**2.3. Būvniecības ieceres izskatīšana**

34. Paskaidrojuma raksta I daļu un šo noteikumu 27., 28., 29. un 30. punktā minētos dokumentus vai būvniecības iesniegumu un šo noteikumu 25. un 26. punktā minētos dokumentus rakstveidā iesniedz būvvaldē izskatīšanai.

35. Būvvalde mēneša laikā pēc elektronisko sakaru tīkla būvniecības ieceres iesnieguma saņemšanas pieņem lēmumu par būvniecības ieceres akceptu, izsniedz būvatļauju ([3. pielikums](http://likumi.lv/doc.php?id=269032#piel3)) vai 7 dienu laikā izdara atzīmi paskaidrojuma rakstā.

36. Būvvalde atsaka izsniegt būvatļauju vai izdarīt atzīmi paskaidrojuma rakstā, ja elektronisko sakaru tīkla būvniecības iecere neatbilst [Būvniecības likuma](http://likumi.lv/ta/id/258572-buvniecibas-likums), šo noteikumu vai citu normatīvo aktu prasībām.

37. Būvatļaujā ietverti šādi projektēšanas nosacījumi:

37.1. būvvaldes izdotie tehniskie noteikumi par projektēšanu un būvniecību;

37.2. tā inženiertīklu īpašnieka izdotie tehniskie noteikumi, kura inženiertīklu aizsargjoslas atrodas projektējamo elektronisko sakaru būvju teritorijā;

37.3. tehniskie noteikumi par pieslēgšanos inženierkomunikācijām vai par to šķērsošanu;

37.4. būvprojekta saskaņojumi atbilstoši šo noteikumu 37.1., 37.2. un 37.3. apakšpunktā minēto tehnisko noteikumu prasībām un būvniecības ierosinātāja būvprojekta saskaņojums;

37.5. būvprojekta ekspertīze – trešās grupas būvēm par šo noteikumu [39.4](http://likumi.lv/doc.php?id=269032#n52.4)., [39.7](http://likumi.lv/doc.php?id=269032#n52.7)., [39.8](http://likumi.lv/doc.php?id=269032#n52.8)., [39.10](http://likumi.lv/doc.php?id=269032#n52.10)., [39.11](http://likumi.lv/doc.php?id=269032#n52.11)., [39.13](http://likumi.lv/doc.php?id=269032#n52.13). un [39.14](http://likumi.lv/doc.php?id=269032#n52.14). apakšpunktā minētajām būvprojekta daļām.

38. Ja šo noteikumu 37.1., 37.2. un 37.3. apakšpunktā minēto tehnisko noteikumu prasības nevar izpildīt, būvprojekta tehniskos risinājumus saskaņo institūcijās, kas noteikušas attiecīgās prasības. Atkāpes no pieslēgšanās tehniskajām prasībām vai tehniskajiem noteikumiem saskaņo projektēšanas gaitā. Atzīmi par saskaņojumu izdara uz projektējamās kabeļu līnijas tīkla shēmas vai atbilstoši izmaina tehniskos risinājumus.

39. Būvprojekts ietver šādas daļas, kurās iekļauta attiecīgā informācija:

39.1. pasūtītāja projektēšanas uzdevums;

39.2. skaidrojošs apraksts;

39.3. projektējamā elektronisko sakaru tīkla aizsargjoslā esošo inženiertīklu shēma un apraksts;

39.4. projektējamā elektronisko sakaru tīkla shēma un apraksts;

39.5. ja tiek pazemināta būves konstrukciju drošība, nestspēja vai noturība un jāveic to pastiprināšana, – tehniskās apsekošanas atzinums par izmantojamās būves tehnisko stāvokli, kurā papildus tiek norādīts slodžu aprēķins un informācija par to, kādas slodzes nesošajām konstrukcijām jāuzņem;

39.6. dokumentu kopijas, kas apliecina lietošanas tiesības vai īpašumtiesības uz nekustamajiem īpašumiem, kuros tiek projektēts elektronisko sakaru tīkls;

39.7. projektējamās kabeļu kanalizācijas, jaunas stabu līnijas vai gruntī ieguldāmā kabeļa trases topogrāfiskais plāns ar sarkanajām līnijām un zemes īpašuma robežām mērogā līdz M 1:1000. Plāns satur informāciju par zemes gabalu (zemes vienību) kadastra apzīmējumiem un ir saskaņots ar nekustamo īpašumu īpašniekiem vai, ja tādu nav, tiesiskajiem valdītājiem, kā arī ar zemes gabalu īpašniekiem vai, ja tādu nav, tiesiskajiem valdītājiem, kuru gaisa telpa tiek šķērsota;

39.8. izmantojamo materiālu saraksts;

39.9. labiekārtošanas (atjaunošanas) darbu apjoms;

39.10. ceļa šķērsojuma šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;

39.11. ja šķērso upes, – ūdenstilpju šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;

39.12. inženiertīklu turētāju un to trešo personu (piemēram, nekustamo īpašumu, inženiertīklu īpašnieku vai tiesisko valdītāju) saskaņojumi, kuru īpašumtiesības tiek skartas;

39.13. speciālās darba drošības prasības, ja tādas nepieciešamas;

39.14. ja izmanto beztranšeju kabeļu guldīšanas metodi (caurduršanas metodi), – vertikālais griezuma profils mērogā M 1:50 vai M 1:100 ar šķērsojošām vai blakus esošām pazemes inženierkomunikācijām, to tehniskajiem datiem un augstuma atzīmēm atbilstoši izdotajiem tehniskajiem noteikumiem.

40. Lai saņemtu atzīmi būvatļaujā par visu tajā ietverto projektēšanas nosacījumu izpildi, būvvaldē rakstveidā iesniedz:

40.1. būvprojekta oriģinālu, kas saskaņots atbilstoši šo noteikumu 37.1., 37.2. un 37.3. apakšpunktā minēto tehnisko noteikumu prasībām;

40.2. būvprojekta ekspertīzes atzinumu, ja veikta būvprojekta ekspertīze;

40.3. zemes gabala īpašuma, tiesiskā valdījuma vai lietojuma tiesības un apbūves tiesības apliecinošus dokumentus, ja šādas tiesības ir mainījušās no būvatļaujas izsniegšanas brīža.

41. Būvvalde atsaka izdarīt atzīmi būvatļaujā par visu tajā ietverto projektēšanas nosacījumu izpildi, ja:

41.1. nav iesniegti šo noteikumu [40. punktā](http://likumi.lv/doc.php?id=269032#p54) minētie dokumenti;

41.2. nav izpildīti būvatļaujā norādītie projektēšanas nosacījumi;

41.3. būvprojekts nav izstrādāts atbilstoši šo noteikumu un citu normatīvo aktu prasībām.

42. Būvatļaujā minētos būvdarbus uzsāk divu gadu laikā pēc atzīmes izdarīšanas būvatļaujā par visu tajā ietverto projektēšanas nosacījumu izpildi.

43. Pēc tam, kad būvvalde ir izdarījusi atzīmi būvatļaujā par visu tajā ietverto projektēšanas nosacījumu izpildi, izmaiņas būvprojektā var izdarīt, ja būvniecības dalībnieki par to vienojas ar būvprojekta autoru un būvprojekta izmaiņas tiek saskaņotas būvvaldē.

44. Ja izmaiņas, kas būvprojektā izdarītas pēc tam, kad būvvalde ir izdarījusi atzīmi būvatļaujā par visu tajā ietverto projektēšanas nosacījumu izpildi, skar:

44.1. šo noteikumu 37.1., 37.2. un 37.3. apakšpunktā minēto tehnisko noteikumu prasības, attiecīgās izmaiņas saskaņo ar attiecīgo tehnisko noteikumu izdevēju;

44.2. būves ārējo veidolu, attiecīgās izmaiņas saskaņo ar to vietējo pašvaldības būvvaldi, kuras administratīvajā teritorijā paredzēta būvniecība;

[44.3](http://likumi.lv/doc.php?id=269032#n58.3). būvprojekta daļas, kurām ir veikta būvprojekta ekspertīze, attiecīgajām daļām veic atkārtotu būvprojekta ekspertīzi.

45. Elektronisko sakaru tīkla ierīkošanas paskaidrojuma rakstu šo noteikumu [10. punktā](http://likumi.lv/doc.php?id=269032#p18) minētajā atbilstošajā institūcijā iesniedz rakstveidā divos eksemplāros, no tiem vienu eksemplāru ar saskaņojumu oriģināliem uzglabā šo noteikumu [10. punktā](http://likumi.lv/doc.php?id=269032#p18) minētajā atbilstošajā institūcijā, bet otru izsniedz ierīkošanas ierosinātājam. [Būvniecības likuma](http://likumi.lv/ta/id/258572-buvniecibas-likums) 6.1 panta pirmās daļas 1. punktā minētajos gadījumos vienu projekta eksemplāru uzglabā birojā. Prasība iesniegt elektronisko sakaru tīkla ierīkošanas paskaidrojuma rakstu divos eksemplāros nav attiecināma, ja dokumenti tiek iesniegti elektroniski.

46. Ja nav iesniegti attiecīgie šo noteikumu [25.](http://likumi.lv/doc.php?id=269032#p19), [26.](http://likumi.lv/doc.php?id=269032#p20), [27.](http://likumi.lv/doc.php?id=269032#p21), [28.](http://likumi.lv/doc.php?id=269032#p22), [29.](http://likumi.lv/doc.php?id=269032#p23) un [30. punkt](http://likumi.lv/doc.php?id=269032#p24)ā minētie dokumenti vai, ja iesniegtie dokumenti ir nepilnīgi, šo noteikumu [10. punktā](http://likumi.lv/doc.php?id=269032#p18) minētā atbilstošā institūcija septiņu darbdienu laikā pēc elektronisko sakaru tīkla ierīkošanas paskaidrojuma raksta iesniegšanas pieprasa ierīkošanas ierosinātājam nepieciešamo papildu informāciju.

47. Ja septiņu darba dienu laikā no papildu informācijas pieprasīšanas dienas pieprasītā informācija nav iesniegta, šo noteikumu [10. punktā](http://likumi.lv/doc.php?id=269032#p18) minētā atbilstošā institūcija pieņem lēmumu par elektronisko sakaru tīkla ierīkošanas paskaidrojuma raksta nosūtīšanu ierīkošanas ierosinātājam nepilnību novēršanai.

48. Šo noteikumu [10. punktā](http://likumi.lv/doc.php?id=269032#p18) minētā atbilstošā institūcija septiņu darbdienu laikā pēc visu šajos noteikumos minēto attiecīgo dokumentu saņemšanas izskata iesniegto elektronisko sakaru tīkla ierīkošanas paskaidrojuma rakstu un pieņem vienu no šādiem lēmumiem:

48.1. akceptēt ierīkošanu;

48.2. sniegt pamatotu rakstveida atteikumu akceptēt ierīkošanu.

49. Akceptēta elektronisko sakaru tīkla paskaidrojuma raksta derīguma termiņš ir divi gadi.

**3. Būvdarbi**

50. Pirms būvdarbu uzsākšanas pasūtītājs atbilstoši normatīvajiem aktiem par darba aizsardzību norīko vienu vai vairākus darba aizsardzības koordinatorus, ja būvdarbus veiks vairāk nekā viens būvdarbu veicējs. Būvdarbu veicējs atbilstoši normatīvajiem aktiem par darba aizsardzību nodarbina vienu vai vairākus darba aizsardzības speciālistus vai piesaista kompetento speciālistu vai institūciju.

51. Būvdarbus organizē un veic saskaņā ar akceptēto būvprojektu, bet trešās grupas būves būvdarbus organizē un veic saskaņā ar akceptētā būvprojekta sastāvā esošo būvdarbu organizēšanas projektu, kā arī darbu veikšanas projektu.

52. Darbu veikšanas projektu, pamatojoties uz būvprojektu, izstrādā galvenais būvdarbu veicējs, bet atsevišķiem un speciāliem darbu veidiem – atsevišķu būvdarbu veicējs. Darbu veikšanas projekta detalizācijas pakāpi nosaka tā izstrādātājs atkarībā no veicamo darbu specifikas un apjoma.

53.Izbūvējot vai pārbūvējot gruntī ieguldīta kabeļa līniju vai kabeļu kanalizāciju, darbu veikšanas projektu neizstrādā.

54. Ja darbu veikšanas projektu izstrādā atsevišķu būvdarbu veicējs, minēto projektu saskaņo ar galveno būvdarbu veicēju.

55. Katrā elektronisko sakaru tīklu būvobjektā regulāri aizpilda:

55.1. būvdarbu žurnālu (šī prasība neattiecas uz šo noteikumu [57. punktā](http://likumi.lv/doc.php?id=269032#p65) minētajiem darbiem);

55.2. autoruzraudzības žurnālu, ja saskaņā ar normatīvajiem aktiem tiek veikta autoruzraudzība.

56. Elektronisko sakaru tīklu būvdarbus vai pārbūves darbus citu inženiertīklu aizsargjoslās veic šo inženiertīklu īpašnieka pārstāvju klātbūtnē vai pēc tā rakstveida atļaujas saņemšanas.

57. Izbūvējot vai pārbūvējot gruntī ieguldīta kabeļa līniju vai kabeļu kanalizāciju, tajā skaitā ar caurduršanas metodi, būvdarbu žurnālu neaizpilda, bet sastāda segto darbu pieņemšanas aktu (4., [5.](http://likumi.lv/doc.php?id=269032#piel5) vai [6. pielikums](http://likumi.lv/doc.php?id=269032#piel6)).

58. Uzstādot vai nojaucot elektronisko sakaru iekārtu konteinerus, taksofonu kabīnes, stabus vai balstus, būvdarbu žurnālu neaizpilda.

59. Elektronisko sakaru tīkla ierīkošanu uzsāk pēc elektronisko sakaru tīkla ierīkošanas paskaidrojuma raksta izskatīšanas un akceptēšanas šo noteikumu [10. punktā](http://likumi.lv/doc.php?id=269032#p18) minētajā atbilstošajā institūcijā. Paskaidrojuma rakstu nav nepieciešams iesniegt šādos gadījumos:

59.1. ja elektronisko sakaru tīkla kabeļi vai iekārtas tiek uzstādītas savā nekustamajā īpašumā vai savā valdījumā esošajā nekustamajā īpašumā, vai savā īpašumā esošajā iekārtu konteinerā vai iekārtu skapī;

59.2. ja radioiekārta un antena tiek uzstādīta savā īpašumā esošajā tornī vai mastā. Valsts akciju sabiedrība "Elektroniskie sakari" var pieprasīt elektronisko sakaru tīkla būvniecības projekta izstrādi, ja tas nepieciešams elektromagnētiskās saderības vai starpvalstu frekvenču koordinācijas nosacījumu izpildes nodrošināšanai.

60. Ierīkojot elektronisko sakaru tīklu, pasūtītājam ir pienākums vismaz piecas dienas pirms darbu uzsākšanas informēt par elektronisko sakaru tīkla ierīkošanas darbiem nekustamā īpašuma īpašnieku vai, ja tāda nav, tiesisko valdītāju un to inženiertīklu īpašniekus, kuru tīkli tiek šķērsoti vai izmantoti.

61. Pirms elektronisko sakaru tīkla pārbūves uzsākšanas pasūtītājs saskaņo darbu veikšanas laiku ar nekustamā īpašuma īpašnieku, tiesisko valdītāju vai pārvaldnieku. Dzīvojamās mājas iedzīvotājus nekustamā īpašuma īpašnieks, tiesiskais valdītājs vai pārvaldnieks informē vismaz piecas dienas pirms darbu uzsākšanas, dzīvojamā mājā redzamā vietā izvietojot rakstveida informāciju, kurā norāda veicamos darbus un darbu veikšanas laiku.

62. Pasūtītājs nodrošina elektronisko sakaru tīkla ierīkošanas atbilstību elektronisko sakaru tīkla ierīkošanas paskaidrojuma rakstam.

**4. Elektronisko sakaru tīkla nojaukšana**

63. Elektronisko sakaru tīkla (tai skaitā balstu, stabu, mastu, statņu un iekārtu) nojaukšanu vai noņemšanu, ja tā nav kvalificējama kā elektronisko sakaru tīkla būvniecība, veic saskaņā ar tīkla shēmu, ko saskaņo ar nekustamā īpašuma īpašnieku vai, ja tāda nav, tiesisko valdītāju. Šajā gadījumā elektronisko sakaru tīkla nojaukšanai būvniecības projekts nav nepieciešams.

64. Pirms elektronisko sakaru tīkla nojaukšanas darbu uzsākšanas pasūtītājs saskaņo darbu veikšanas laiku ar nekustamā īpašuma īpašnieku, vai, ja tāda nav - ar tiesisko valdītāju vai pārvaldnieku. Daudzstāvu daudzdzīvokļu dzīvojamā nama iedzīvotājus nekustamā īpašuma īpašnieks vai, ja tāda nav, tiesiskais valdītājs vai pārvaldnieks informē vismaz piecas dienas pirms darbu uzsākšanas, dzīvojamā namā redzamā vietā izvietojot rakstveida informāciju, kurā norāda veicamos darbus un darbu veikšanas laiku. To inženiertīklu īpašniekus, kuru tīkli tiek šķērsoti vai izmantoti, pasūtītājs rakstveidā informē vismaz 10 dienas pirms darbu uzsākšanas.

65. Par elektronisko sakaru iekārtu konteineru un taksofonu kabīņu nojaukšanu vismaz divas nedēļas pirms darbu uzsākšanas informē būvvaldi. Elektronisko sakaru taksofonu kabīņu un sakaru iekārtu konteineru nojaukšanai projekts nav nepieciešams.

**5. Būvdarbu pārtraukšana un elektronisko sakaru tīkla konservācija**

66. Pasūtītājs var pārtraukt būvdarbus, par to paziņojot būvvaldei. Ja būvdarbu pārtraukšana var būt bīstama cilvēku dzīvībai un veselībai, kā arī videi vai var radīt bīstamus bojājumus konstrukcijās, pasūtītājs pirms būvdarbu pārtraukšanas iesniedz būvvaldē saskaņošanai elektronisko sakaru tīkla konservācijas darbu veikšanas projektu.

67. Elektronisko sakaru tīkla konservācijas darbu veikšanas projektā ietver:

67.1. nepieciešamo pabeidzamo darbu sarakstu;

67.2. projekta risinājumus būvkonstrukciju noturības zudumu un elektronisko sakaru tīkla elementu turpmākās bojāšanās novēršanai;

67.3. elektronisko sakaru tīkla konservācijas darbu veikšanas kalendāra plānu.

68. Ja iestāde, kas nav būvvalde vai birojs, ir apturējusi būvdarbus un konstatējusi pazīmes, kas liecina, ka būvdarbu pārtraukšana var būt bīstama cilvēku dzīvībai un veselībai, kā arī videi vai var radīt bīstamus bojājumus konstrukcijās, tad iestāde par konstatēto paziņo būvvaldei vai birojam.

69. Lai izvērtētu atbilstoši šo noteikumu [66.](http://likumi.lv/doc.php?id=269032#p69) un [68. punktam](http://likumi.lv/doc.php?id=269032#p71) saņemto informāciju par būvdarbu pārtraukšanu, būvvalde vai birojs veic būvobjekta apsekošanu. Ja nepieciešams, būvvalde vai birojs pieņem lēmumu par elektronisko sakaru tīkla konservāciju vai saskaņo elektronisko sakaru tīkla konservācijas darbu veikšanas projektu.

70. Būvvalde vai birojs lēmumā par elektronisko sakaru tīkla konservāciju norāda:

70.1. būvdarbu pārtraukšanas un elektronisko sakaru tīkla konservācijas iemeslus;

70.2. būvdarbu pārtraukšanas un elektronisko sakaru tīkla konservācijas nosacījumus (arī pasākumus, kas veicami, lai nodrošinātu elektronisko sakaru tīkla un atsevišķu tā daļu un konstrukciju drošību, stabilitāti un neaizskaramību, kā arī elektronisko sakaru tīkla konservācijas darbu veikšanas projekta apjomu, ja tas ir nepieciešams);

70.3. būvobjekta stāvokli pēc būvdarbu pārtraukšanas un personas, kas atbildīgas par elektronisko sakaru tīkla konservāciju;

70.4. termiņu elektronisko sakaru tīkla konservācijas darbu veikšanas projekta iesniegšanai.

71. Būvdarbi ir uzskatāmi par pārtrauktiem ar brīdi, kad pasūtītājs ir paziņojis par to būvvaldei vai birojam ir pabeidzis elektronisko sakaru tīkla konservācijas darbus atbilstoši būvvaldes saskaņotajam elektronisko sakaru tīkla konservācijas darbu veikšanas projektam. Ja pasūtītājs, pārtraucot būvdarbus, neizpilda šo noteikumu prasības, pašvaldība ir tiesīga, iepriekš brīdinot pasūtītāju, veikt elektronisko sakaru tīkla konservācijas darbus. Visus ar elektronisko sakaru tīkla konservāciju saistītos izdevumus sedz pasūtītājs.

**6. Elektronisko sakaru tīkla pieņemšana ekspluatācijā**

72. Elektronisko sakaru tīklu pieņem ekspluatācijā, ja tas ir ierīkots atbilstoši akceptētajam paskaidrojuma rakstam. saskaņā ar aktu par objekta pieņemšanu ekspluatācijā ([7. pielikums](http://likumi.lv/doc.php?id=269032#piel1)). Vienu akta oriģinālu iesniedz šo noteikumu [10. punktā](http://likumi.lv/doc.php?id=269032#p18) minētajā atbilstošajā institūcijā, kura ir akceptējusi elektronisko sakaru tīkla paskaidrojuma rakstu.

73. Ierīkoto mobilo sakaru bāzes staciju, radioraidītāju vai televīzijas raidītāju pieņem ekspluatācijā tikai pēc elektromagnētiskā lauka līmeņu praktisko mērījumu veikšanas ar mēraparātiem, kas sertificēti mērījumu vienotības jomu regulējošajos normatīvajos aktos noteiktajā kārtībā, un mērījumu rezultātu atbilstības izvērtēšanas Veselības inspekcijā.

74. Pasūtītājs pēc elektronisko sakaru tīklu pārbūves, jā tā saistītā ar rakšanas darbiem, vai pievada izbūves pabeigšanas iesniedz būvvaldē elektronisko sakaru tīkla novietojuma izpildmērījumu plānu.

75. Pēc pasūtītāja rakstveida pieprasījuma saņemšanas institūcijas, kuras izdevušas tehniskos vai īpašos noteikumus, pārbauda un 10 darbdienu laikā atbilstoši kompetencei sniedz atzinumu par elektronisko sakaru tīkla gatavību ekspluatācijai, tā atbilstību akceptētajam būvprojektam un normatīvo aktu prasībām.

76. Elektronisko sakaru tīkla, kura būvniecībai izsniegta būvatļauja, pieņemšanu ekspluatācijā ierosina pasūtītājs. Ierosinot elektronisko sakaru tīkla pieņemšanu ekspluatācijā, pasūtītājs attiecīgajā būvvaldē vai birojā iesniedz šādus dokumentus (oriģinālus):

76.1. apliecinājumu par elektronisko sakaru tīkla būves gatavību ekspluatācijai ([8.](http://likumi.lv/ta/id/258572-buvniecibas-likums#piel7) pielikums);

76.2. šo noteikumu [75. punktā](http://likumi.lv/doc.php?id=269032#p76) minēto institūciju atzinumus;

76.3. akceptētā būvprojekta izmainītās daļas;

76.4. būvprojektā paredzēto inženiertīkla vai tā daļas novietojuma izpildmērījumu plānu digitālā formā Latvijas 1992.gada ģeodēziskajā koordinātu sistēmā. Veicot inženiertīkla novietojuma uzmērījumus, gruntī izbūvēto inženiertīklu novietojumam pieļaujama novirze +/– 0,3 m no būvprojektā paredzētā;

76.5. būvdarbu žurnālu (izņemot šo noteikumu [57. un 58. punktā](http://likumi.lv/doc.php?id=269032#p65) minētos gadījumus) un segto darbu pieņemšanas aktus;

76.6. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;

76.7. iebūvēto būvizstrādājumu atbilstības apliecinājumus;

76.8. autoruzraudzības žurnālu, ja būvdarbu laikā ir veikta autoruzraudzība normatīvajos aktos noteiktajā kārtībā.

77. Šo noteikumu 76.1., 76.3., 76.5., 76.6. un 76.8. apakšpunktā minēto dokumentu kopijas pasūtītājs nodod glabāšanā būvvaldes arhīvā.

78. Būvvaldes vai biroja uzdevums ir novērtēt elektronisko sakaru tīkla gatavību ekspluatācijai, pamatojoties uz būvvaldē iesniegtajiem šo noteikumu [76. punktā](http://likumi.lv/doc.php?id=269032#p77) minētajiem dokumentiem, kā arī atbilstību normatīvajiem aktiem būvniecības jomā.

79. Būvvalde vai birojs pēc saskaņošanas ar pasūtītāju nosaka termiņu elektronisko sakaru tīkla pieņemšanai ekspluatācijā, un minētais termiņš nav ilgāks par 10 darbdienām no dokumentu iesniegšanas dienas būvvaldē vai birojā.

80. Pasūtītājs elektronisko sakaru tīklu uzrāda būvvaldei vai birojam. Pasūtītājs pieaicina būvdarbu veicēju, kas veicis attiecīgos būvdarbus.

81. Būvvalde vai birojs elektronisko sakaru tīkla vai tā daļas pieņemšanai ekspluatācijā pieaicina būvuzraugu, kā arī būvprojekta izstrādātāju (autoruzraugu), ja viņš nav veicis autoruzraudzību un sniedzis atzinumu.

82. Būvvalde vai birojs sastāda aktu par elektronisko sakaru tīkla pieņemšanu ekspluatācijā (turpmāk – akts) ([9.](http://likumi.lv/ta/id/258572-buvniecibas-likums#piel8) pielikums). Pieaicinātais būvuzraugs un būvprojekta izstrādātājs paraksta aktu.

83. Aktu sastāda rakstveidā trijos eksemplāros. Divus eksemplārus izsniedz pasūtītājam, vienu eksemplāru glabā būvvaldes vai biroja arhīvā. Prasība sastādīt aktu trijos eksemplāros nav attiecināma, ja aktu izsniedz elektroniskā formā.

84. Aktu reģistrē būvvaldē vai birojā. Akta ciparu kodā ir šādas 14 zīmes:

84.1. pirmās divas zīmes – attiecīgā gada skaitļa pēdējie divi cipari;

84.2. nākamās piecas zīmes – akta reģistrācijas numurs, kas līdz piecām zīmēm papildināts ar nullēm no kreisās puses;

84.3. pēdējās septiņas zīmes – būves teritoriālais kods saskaņā ar Administratīvo teritoriju un teritoriālo vienību klasifikatoru.

85. Būvvalde vai birojs nav tiesīgi uzsākt elektronisko sakaru tīkla pieņemšanu ekspluatācijā, ja kāds no šo noteikumu [75. punktā](http://likumi.lv/doc.php?id=269032#p76) minēto institūciju atzinumiem ir negatīvs.

86. Ja elektronisko sakaru tīkls netiek pieņemts ekspluatācijā, būvvalde vai birojs izsniedz pasūtītājam pamatotu lēmumu. Lēmumā norāda konstatētās atkāpes no būvprojekta vai būvniecību reglamentējošiem normatīvajiem aktiem, kā arī trūkumus un defektus.

87. Pēc šo noteikumu [86. punktā](http://likumi.lv/doc.php?id=269032#p87) minētajā lēmumā norādīto trūkumu novēršanas pasūtītājs atkārtoti uzaicina būvvaldes vai biroja pārstāvjus un uzrāda elektronisko sakaru tīklu.

88. Elektronisko sakaru tīklu uzskata par pieņemtu ekspluatācijā ar akta parakstīšanas dienu.

89. Būvdarbu defektus, kas atklājušies piecu gadu laikā pēc elektronisko sakaru tīkla pieņemšanas ekspluatācijā, būvdarbu veicējs novērš par saviem līdzekļiem.

**7. Elektronisko sakaru tīkla būvniecības un ierīkošanas uzraudzība**

90. Būvvalde vai birojs uzrauga un pārbauda, kā tiek ievēroti elektronisko sakaru tīklu ierīkošanu un būvniecību reglamentējošie normatīvie akti, un veic nepieciešamās darbības, lai saskaņā ar [Būvniecības likumā](http://likumi.lv/ta/id/258572-buvniecibas-likums) noteiktajām tiesībām novērstu konstatētos pārkāpumus.

91. Būvvalde vai birojs:

91.1. pieprasa, lai publiskā elektronisko sakaru tīkla īpašnieks vai, ja tāda nav, tiesiskais valdītājs uzrāda attiecīgā elektronisko sakaru tīkla būvprojektu, tīkla shēmu vai paskaidrojuma rakstu;

91.2. pieprasa nekustamā īpašuma īpašniekam vai, ja tāda nav, tiesiskajam valdītājam vai pārvaldniekam, vai elektronisko sakaru pakalpojuma saņēmējam informāciju par komersantiem (komersanta nosaukums un tā reģistrācijas numurs), kuri nodrošina elektronisko sakaru tīkla darbību vai sniedz elektronisko sakaru pakalpojumus;

91.3. pieaicina publiskā elektronisko sakaru tīkla īpašnieku un nekustamā īpašuma īpašnieku vai, ja tāda nav, tiesisko valdītāju uz attiecīgā tīkla apsekošanu;

91.4. uzliek elektronisko sakaru tīkla īpašniekam pienākumu noteiktā termiņā, kas nav īsāks par 30 dienām, novērst elektronisko sakaru tīklu ierīkošanu un būvniecību reglamentējošo normatīvo aktu pārkāpumus (piemēram, nodrošināt tīkla identifikācijas apliecinājumu visām elektronisko sakaru tīkla daļām). Ja pārkāpums apdraud apkārtējo vidi vai sabiedrību, pārkāpuma bīstamību novērš vienas dienas laikā.

**8. Noslēguma jautājumi**

92. Atzīt par spēku zaudējušiem Ministru kabineta 2014. gada 19.augusta noteikumus Nr. 501 "Elektronisko sakaru tīklu ierīkošanas, būvniecības un uzraudzības kārtība" (Latvijas Vēstnesis, 2011, 42. nr.; 2012, 47. nr., 2014, 189.nr).

93. Noteikumi stājas spēkā 2017. gada 1. janvārī.

Ministru prezidents: M.Kučinskis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

06.09.2016.

4314

D.Linde 67028101

daina.linde@sam.gov.lv

O.Petrovs 67028103

olegs.petrovs@sam.gov.lv